Tres històries racistes (Jaume Masdeu)\n3 min. 24/04/2016 00:17\nL’ESCLAVA. Una esclava desplaçarà un propietari d’esclaus i actiu antiabolicionista als bitllets de 20 dòlars. La iniciativa l’ha pres el Tresor nord-americà en un intent de posar-se al dia en temes de raça i de gènere. Harriet Tubman, nascuda esclava, després alliberada i convertida en una de les grans figures de la lluita per l’abolició de l’esclavitud als Estats Units, ocuparà la cara de les noves emissions d’aquests bitllets. Un reconeixement simbòlic a la transformació de la societat nord-americana. El més curiós és que la imatge de l’esclava Tubman expulsarà de la cara del bitllet de 20 dòlars Andrew Jackson, el controvertit president dels Estats Units que no només era propietari d’esclaus sinó que també va frenar tant com va poder el corrent abolicionista. Els seus crítics argumenten que va expandir la democràcia per als propietaris blancs i mascles, no per a dones ni negres. Ara Jackson quedarà relegat a la part posterior d’un bitllet que portarà al davant la figura de Tubman. Curiosa parella unida per 20 dòlars, i iniciativa mal vista per sectors conservadors, que la desqualifiquen com un intent de dividir els americans.\nEL MUSICAL. Un ball de cares fruit d’una carambola, perquè la idea inicial del Tresor nord-americà era incorporar una dona al bitllet de 10 dòlars, d’on saltaria l’actual ocupant, Alexander Hamilton, un dels pares fundadors dels EUA. Però aquí van sumar-s’hi dos lobis que van pressionar per evitar-ho: els que valoren els mèrits del Hamilton polític -va ser el primer secretari del Tresor- i els incondicionals del musical que ara mateix arrasa a Broadway: una obra que reconstrueix la figura de Hamilton i que s’ha convertit en un fenomen cultural i social -amb la benedicció de la Casa Blanca-, que acaba de rebre el Pulitzer al millor drama i que bat tots els rècords de vendes. El secret del seu èxit no és només com és d’interessant l’agitada vida de Hamilton -pare fundador que va morir en un duel a pistola amb un dels seus rivals polítics- sinó també com l’ha tractada Lin-Manuel Miranda, el seu creador, un novaiorquès amb orígens a Puerto Rico, que li ha injectat molt de rap i un repartiment radicalment multicultural. Els personatges que s’hi representen són figures històriques que tothom sap que eren blancs, però interpretats per actors negres i llatins. Aquesta transgressió és un dels secrets del seu èxit.\nLA POLICIA . El que no sabem si ha vist el musical Hamilton és el nou cap de policia de Chicago, Eddie Johnson, afroamericà acabat de nomenar amb la missió de netejar el cos d’agents racistes. L’informe d’un comitè independent va ser contundent: el departament de policia està plagat de racistes. És el que en part podria explicar que el 74% de morts o ferits per la policia de Chicago en els últims 8 anys siguin de raça negra. Un escàndol que va créixer arran del cas d’un agent de policia que va disparar 17 trets a un adolescent negre. Aquell episodi es va convertir en la gota que va fer vessar el got de la paciència i, finalment, ha forçat la dimissió del cap de la policia i ha posat en risc la carrera de l’alcalde de Chicago, el poderós Rahm Emmanuel.\nTres històries relacionades amb el racisme que demostren que als Estats Units el color encara compta, i molt.


La Fira del Llibre de Palma compleix 40 anys\n22 maig 2022 00:12\nLa Fira del Llibre de Palma, organitzada pel Gremi de Llibreters de Mallorca, celebra el seu 40è aniversari. Ho farà al Passeig des Born de Palma, des del 27 de maig fins al 5 de juny, de 10 a 14 hores i de 17 a 21 hores. En total, hi participaran 19 llibreries agremiades, a més d'institucions.\nLa Fira del Llibre de Palma compta amb el patrocini del departament de Cultura, Patrimoni i Política Lingüística del Consell de Mallorca i la col·laboració de l'Ajuntament de Palma, l'Institut d'Estudis Baleàrics, la Fundació Mallorca Literària, Combel i Baula.\nEl lema d'enguany és 'Vaig començar a llegir i encara no m'he aturat', fent referència a la celebració dels 40 anys de la Fira del Llibre de Palma.\nEstà previst que se celebrin un centenar d'activitats entre presentacions de llibres, taules rodones, activitats infantils i juvenils, activitats musicals i signatures d'autores i autors.\nEnguany es disposarà de dos escenaris iguals a cada banda del Passeig del Born: un a la part de la Plaça de la Reina i un altre a la part de la Plaça Joan Carles I. Les activitats seran d'assistència lliure fins a completar el nombre de cadires.\nLes llibreries d'aquesta Fira del Llibre són 19: Llibres Colom, Abacus, Drac Màgic, Embat Llibres, Espai Caramulls, Llibres Ramon Llull, Ínsula Literària, Lila i els Contes, Llibreria Editorial Finis Africae, Llibreria Campus, La Salina - Santa Catalina, Rata Corner, Literanta, Es Raconet, Casa del Libro, El Corte Inglés, Fnac, La Biblioteca de Babel i Llibreria Quart Creixent.\nHi participen també amb caseta, el departament de Cultura, Patrimoni i Política Lingüística del Consell de Mallorca, l'Ajuntament de Palma i Moll Nova Editorial.


Detenen a l’Ametlla de Mar tres homes per tràfic de drogues - La Cala RTV\nA banda també aquest dimarts a la matinada, s’ha detingut un dels autors d’un intent de robatori a Les Tres Cales.\nEls Mossos d’Esquadra van detenir el passat dimecres tres homes com a presumptes autors d’un delicte contra la salut pública. Una dotació policial circulava amb un vehicle de paisà per l’AP-7 quan un vehicle els va avançar a gran velocitat. El van poder aturar a la sortida de l’Ametlla de Mar i en demanar-los explicacions els tres homes van donar versions contradictòries i poc fiables als agents sobre la seva ocupació i destí.\nEn escorcollar-los els hi van trobar 7.910 euros i un quilo d’haixix en 160 embolcalls amagats a l’interior de la porta del maleter, i van quedar detinguts. Aquest divendres han passat a disposició del jutge de guàrdia de Tortosa i han quedat en llibertat amb càrrecs.\nUn detingut per robatori a Les Tres Cales\nAl voltant de la 1 h de la matinada d’aquest dimarts, els Mossos d’Esquadra, amb el suport de la Policia Local de l’Ametlla de Mar, han detingut un individu que hauria intentat un robatori a un habitatge del carrer Joan d’Almenara de la Urbanització Les Tres Cales.\nLa Policia Local de l’Ametlla de Mar ha rebut l’avís i ha activat als Mossos d’Esquadra. L’acció ha estat perpetrada per dos homes, un dels quals no ha estat localitzat. Un dels habitants de la casa ha estat agredit en sorprendre els intrusos a dins de casa. La detenció s’ha realitzat producte de la recerca que han fet els cossos policials, després que els dos homes han fugit pel jardí.\nEntrevista a Manuel Brull


Les iniciatives (en el cas de les administracions públiques, ciutadanes o populars) es diferencien de la resta d’espais de participació perquè són instruments o mecanismes de participació promoguts per la ciutadania. És a dir, les iniciatives són mecanismes de democràcia semidirecta mitjançant els quals les ciutadanes poden promoure una determinada actuació d’interès comú per part de l’administració, a partir de la recollida d’un nombre de signatures específic.\nEn aquest cas, el que ha de fer l’administració és facilitar que es puguin promoure les iniciatives i oferir el suport tècnic i assessorament necessaris a les persones interessades. Per tant, el rol de l’administrador de la plataforma, és quelcom diferent de la resta dels espais de participació. En primer lloc, cal configurar les diferents modalitats d’iniciatives previstes per la normativa (reglament municipal), especificant el nombre de signatures necessàries per a la tramitació dels diferents tipus d’iniciativa ciutadana. És evident que una iniciativa que consisteix en la incorporació d’un o diversos punts a tractar en l’ordre del dia del Consell Municipal requereix menys signatures que una altra iniciativa dirigida a promoure la celebració d’una consulta ciutadana.\nPer a configurar el tipus d’iniciatives, clicar INICIATIVES en el menú de l’esquerra del TAULER DE CONTROL, a continuació clicar Tipus d’iniciativa en el submenú d’Iniciatives i NOU/VA (Figura 73).\nFigura 1. Submenú Iniciatives.\nS’obre la finestra Nou tipus d’iniciativa (Figura 74), on cal escriure el Títol, la Descripció de la iniciativa i carregar una imatge. Per finalitzar clicar Crear.\nFigura 2. Nou tipus d’iniciativa.\nTot seguit s’obre una finestra amb la informació que s’acaba de crear sobre el tipus d’iniciativa, en la qual s’ha d’especificar el nombre de signatures que requereix en funció dels possibles àmbits (ciutat, barri/ districte). (Veure Figura 75 a baix de tot)\nFigura 3. Nombre de suports d’Iniciatives.\nEn segon lloc, l’administrador haurà de fer el seguiment de les iniciatives creades per les persones usuàries i revisar que tota la informació presentada estigui correcte. En el submenú d’Iniciatives (Figura 73), clicar Iniciatives i clicar la iniciativa que correspongui. A l’esquerra sobre el submenú d’aquella iniciativa (Figura 76), des d’on es pot: configurar els Membres del comitè, les Trobades i crear una Pàgina i Adjunts. El procediment per a configurar aquestes funcionalitats/ components és idèntic a quan es fa en altres espais de participació com poden ser els processos participatius o les assemblees.\nFigura 4. Submenú d’una iniciativa concreta.\nPer a fer les accions de seguiment de la iniciativa, clicar Informació en el submenú de la iniciativa. A baix de tot apareixen els botons: Actualitzar, Enviar a validació tècnica, Publicar (Despublicar, en el cas que ja hagi estat publicada), Descartar la iniciativa i Exportar suports (en .csv, visible quan la iniciativa ha estat publicada).\nPer exemple, una iniciativa es pot descartar quan limita o restringeix els drets i llibertats fonamentals i, en el cas dels ajuntaments, quan no és refereix a matèries de competència municipal.


On és el contenidor? | Mireie Rourera | Barcelona | Societat | El Punt Avui\nOn és el contenidor? On és el contenidor? On és el contenidor? On és el contenidor? + On és el contenidor? E-mail\nEls carrers de l’Eixample de Barcelona, escenari de les dures càrregues de la policia i dels enfrontaments amb els manifestants, han quedat sense mobiliari urbà JORDI PANYELLA.\nOn és el contenidor? On és el contenidor? On és el contenidor? On és el contenidor? On és el contenidor? E-mail\nMireie Rourera - Barcelona\nAjuntaments com els de Barcelona, Sabadell o Girona de moment no posaran contenidors\nUn miler de contenidors d’escombraries van cremar al centre de Barcelona al llarg de la setmana passada durant els enfrontaments entre manifestants i antiavalots de la policia, Mossos i policia espanyola. Com que les protestes continuaran, de moment l’Ajuntament no els ha reposat i, segons el gerent de Medi Ambient i Serveis Urbans, Frederic Ximeno, no està previst que se’n col·loquin de nous de forma immediata. Darrere d’aquesta decisió hi hauria, més que una qüestió econòmica, que també, una qüestió de seguretat. L’administració tem que si es tornen a posar es tornin a cremar a la primera oportunitat.\nEl cas és que, sense contenidors, els barcelonins treuen la brossa com fa segles que es feia i la deixen a terra, si poden, en el requadre on hauria anat el contenidor. Si es passeja pel centre, per Trafalgar, per exemple, la plaça Urquinaona, la Via Laietana..., en moltes cantonades s’hi veuen bosses, caixes i cartrons. L’Ajuntament ha demanat als veïns que intentin no treure les deixalles fins a partir de les vuit del vespre i que, sobretot, no dipositin les bosses de la brossa a les papereres. També demana que, en la mesura que es pugui, s’eviti baixar uns dies el cartró i el vidre. És difícil de complir perquè la gent quan tenia els contenidors normalment els baixava a l’hora que li anava bé, no a partir de les vuit del vespre. Però déu-n’hi-do la responsabilitat, perquè la brossa està força ben col·locada. En tot cas, no hi ha bosses pertot, sinó ben delimitades. L’Eixample; la part sud de Gràcia, entorn dels Jardinets, i la part nord de Ciutat Vella, al voltant de la plaça d’Urquinaona, són les zones més afectades.\nL’Ajuntament ha xifrat en 2,7 milions d’euros el cost dels danys causats a Barcelona els últims dies, una quantitat en què s’inclouen no només els contenidors cremats, sinó també parts del paviment (es van arrencar moltes llambordes), senyals de trànsit, semàfors i parades d’autobús.\nBarcelona Oberta va xifrar ahir la caiguda de l’activitat comercial en un 30% i un 40% per les protestes dels darrers dies i els atacs policials (en molts edificis hi ha vidres trencats que fa tota la pinta que hagin estat tocats per pilotes de goma, i també alguna pedra). L’associació del passeig de Gràcia, que agrupa establiments comercials, empreses i veïns, ahir va presentar l’enllumenat de Nadal, que està per caure i, aprofitant que feien una roda de premsa, va demanar a les entitats que convoquen actes reivindicatius que els donin un respir i es concentrin en altres zones. “Que no sempre la càrrega de les manifestacions caigui sobre nosaltres”, va implorar el president de l’associació, Lluís Sans, que va assegurar que pels fets de la setmana passada “els establiments del passeig no han tingut danys considerables, més enllà d’alguna terrassa i pintades”. Segons Sans, només al passeig de Gràcia van cremar “més de 250 contenidors” i la nit de dimarts van coexistir 100 focs en aquesta via.\nEls focs i la cremada de contenidors no van passar només a Barcelona. En moltes altres ciutats els manifestants també van haver de fer barricades per fugir de la violència de la policia. A Girona, per exemple, es van cremar quasi una cinquantena de contenidors. L’Ajuntament també ha dit que té la intenció de mantenir el perímetre entre el Barri Vell, Mercadal i Bonastruc sense reposar els contenidors cremats per motius –diuen també– de seguretat. S’hi ha reforçat la recollida manual d’escombraries i la recollida dels contenidors soterrats.\nTambé a Sabadell es van cremar contenidors i l’Ajuntament va xifrar ahir en 40.000 euros els diners que haurà de pagar per substituir-los. Els contenidors cremats, segons el consistori, van ser, sobretot, els que estaven situats davant la comissaria de la Policía Nacional. Hi ha haver “dues tandes” de cremes, que van tenir lloc la nit de divendres i la de dissabte. Aquestes van ser als barris del Centre, Gràcia, Covadonga, Creu de Barberà, Creu Alta i Ca n’Oriac, tots punts allunyats els uns dels altres.\nd’euros calcula l’Ajuntament de Barcelona que és el cost dels danys causats en el mobiliari urbà durant les protestes de la setmana passada i el cap de setmana. Aquí s’hi compten contenidors cremats, semàfors, papereres, llambordes i parades d’autobús.\nEl Punt Avui. Girona 23-10-2019, Pàgina 20\nEl Punt Avui. Nacional 23-10-2019, Pàgina 20


Etymologia: Mots japonesos\nAhir es va celebrar el primer aniversari del terratrèmol i posterior tsunami que va afectar la costa japonesa, amb especial incidència a la nuclear de Fukushima. És per tant, una bona ocasió de saber l'origen d'algunes paraules que ens provenen de l'idioma del país del sol naixent:\n- Tsunami és un mot compost de tsu (port) i nami (onada), en clara referència al lloc on se n'observa l'efecte. El Diccionari de la llengua catalana de l'IEC ho defineix com "Onada lliure transoceànica de gran potència, produïda per una commoció sísmica, que en atènyer la costa adquireix dimensions gegantines de desenes de metres i té efectes catastròfics".\n- El nom de l'art marcial karate prové de les arrels kara (net, buit) i te (mà), en clara al·lusió al fet de practicar-se amb les mans lliures de qualsevol arma.\n- Amb la mateixa arrel kara trobem el mot karaoke, en el qual oke és una contracció d'okesutora (orquestra). Quan practiquem el karaoke, cantem (o perpetrem una cançó) ajudant-nos només de la base musical i de la lletra escrita.\nPublicat per Antoni Grau Verdú a 11:31\nEtiquetes de comentaris: manlleus


Programa dissabte 27 i diumenge 28 d'octubre by PalmaActiva - issuu\n1 hora Pàrquing gratuït Diumenge:\n1 hora pàrquing gratuït\nDISSABTE I DIUMENGE 27 i 28 D’OCTUBRE\nOBERT A PALMA Compres, Passeig, Oci, Cultura, Temps Lliure… PALMAACTIVA INFORMA CALENDARI D’ACTIVITATS I ESPECTACLES CULTURALS\n1. Ruta dels Patis de Palma Ciutat Baixa Català: 10.30h, castellà: 11h +info i reserves: 971 724 128 www.patisdepalma.es info@portalfora.eu\n2. Teatre municipal Mar i Terra TOTIMOLT, espectacles infantils i juvenils. Fundación de Casa Históricas y Singulares presenta: Cases d’abans (jocs didàctics infantils). Edat: de 5 a 10 anys. Gratuït. 17.30 y 19h Reserva prèvia: Tel. 971 452 358 (de dt.. a dv. de 18.30 a 21h)\n3. Passeig del Born Música per Palma Cucorba en concert Gratuït. 18h\n4. Es Baluard Museu d’Art Modern i Contemporani de Palma Cicle de tallers familiars. Família, el dissabte va d’art! Reserva prèvia: 971 908201 1€ per nin/a Fins al 25 de maig de 2013\n5. Teatre municipal Catalina Valls TOTIMOLT, espectacles infantils i juvenils Produccions del Mar&Norai presenta: Pirates required Idioma anglès. 18h Edat: a partir de 6 anys. Preu: majors de 13 anys: 10€; menors: 6€\n6. Església del Monestir de la Puríssima Concepció C. Concepció, 7B Música Antigua 2012 Orquestra Barroca Ars Musicae Un passeig musical pel Barroc Gratuït, amb aforament limitat, 20h\nDIUMENGE 28 1.\n1. Por tot Palma\nOportunitats comercials al carrer. Tots els diumenges Horari comercial\n2. Pl. Porta Pintada Mercat alimentari dominical Dates: del 27 de maig al 28 d’octubre De 10 a 20 h Tots els diumenges\n3. Passeig del Born Mostra de ball, amb Estol de Ponent Gratuït: 12 h\n4. Teatre municipal Mar i Terra TOTIMOLT espectacles infantils i juvenils Fundación de Casa Históricas y Singulares presenta Cases d’abans (jocs didàctics infantils) Edat: de 5 a 10 anys. Gratuït. 11 i 12.30h Reserva prèvia: Tel. 971 452 358 (de dt.. a dv. de 18.30 a 21h)\n5. Teatre municipal Catalina Valls TOTIMOLT, espectacles infantils i juvenils Produccions del Mar&Norai presenta Pirates required Idioma anglès. 12h Edat: a partir de 6 anys Preu: majors de 13 anys: 10€; menors: 6€\nLa Llotja Horari: de 18 a 24 h, fins al 30 de novembre Es Baluard Museo d’Art Modern i Contemporani de Palma Horari: de 10 a 15 h Casal Solleric Horari: de 10 a 13.30 h Caixa Forum Horari: de 10 a 14 h Museu Can Morey de Santmartí Horari: de 9.30 a 20.30 h Catedral Horari: de 8.30 a 13.45 i de 18.30 a 19.45 h Església de Sant Francesc Horario: de 9.30 a 12.30h Església de Sant Miquel Horari: de 10 a 12.30 y de 18 a 19.30h Palau de l’Almudaina Horari: de 10 a 20 h Banys Àrabs Horari: de 9 a 19 h Jardins de l’Hort del Rei Horari: de 8 a 20 h\n1 hora d’estacionamento gratuït als aparcaments municipals de Palma, oberts les 24 hores: - Pàrquing Antoni Maura / Parc de la Mar - Pàrquing Marquès de la Sènia / Passeig Marítim - Pàrquing Via Roma - Pàrquing Santa Pagesa - Pàrquing Carrer Manacor - Pàrquing Parc de Sa Riera Bus Turístic City Sightseeing Tour gratuït en el Bus Turístic Palma de Mallorca City Sightseeing, presentant la targeta ciutadana. Oficines d’informació turística Horari: de 9 a 20 h OIT Casal Solleric Passeig del Born, 27 - C.P.07012 OIT Parc del Mar Parc del Mar, s / n - C.P.07001 OIT Parc de les Estacions Plaça d’Espanya, Ed. Parc de las Estaciones Oficina virtual Tel.: 902102365 palmainfo@a-palma.es\nPrograma dissabte 27 i diumenge 28 d'octubre\nCALENDARI D’ACTIVITATS I ESPECTACLES CULTURALS


Justícia i Pau - Crisi alimentària global?\nCrisi alimentària global?\nIgnasi Dies, membre de Justícia i Pau, i col·laborador del Centre de Recerca i Informació en Consum. (01/09/2008)\nEn un planeta on, segons els estudis de la FAO, es produeix un 10% més d’aliments dels que serien necessaris per nodrir tota la Humanitat, la present situació de crisi alimentària global, amb el preu dels aliments pujant...\nIgnasi Dies, membre de Justícia i Pau, i col·laborador del Centre de Recerca i Informació en Consum. / 01/09/2008\nEn un planeta on, segons els estudis de l’Agència de les Nacions Unides per a l’Agricultura i l’Alimentació (FAO), es produeix un 10% més d’aliments dels que serien necessaris per nodrir tota la Humanitat, la present situació de crisi alimentària global, amb el preu dels aliments pujant implacablement arreu i abocant milions de persones a passar gana és un signe clar del mal funcionament del nostre model alimentari.\nA priori hi ha tres causes immediates que poden explicar la crisi. Primer de tot tenim les classes mitjanes i altes dels dos gegants demogràfics mundials, la Xina i l’Índia, que s’estan començant a acostumar a menjar carn diàriament, com nosaltres, cosa que ha fet augmentar la demanda mundial de cereals en forma de pinsos per a l’alimentació animal. A continuació apareixen els biocombustibles, que ens intenten vendre com l’alternativa ecològica als carburants d’origen fòssil, obviant que la quantitat de gra necessària per produir el combustible necessari per omplir un sol dipòsit de cotxe mitjà seria suficient per alimentar una persona durant tot un any! I, finalment, es constata el trasllat de les inversions i l’especulació al mercat agrícola: en els mercats financers internacionals s’estan comprant ara mateix les futures collites de blat o arròs.\nAra bé, les veritables causes cal anar-les a buscar en l’estructura de l’actual model alimentari: un model neoliberal de caprici i opulència, que proporciona tot tipus d’aliments a preus assequibles a una petita part de la població mundial. Així, organismes multilaterals com el Banc Mundial, el Fons Monetari Internacional i l’Organització Mundial del Comerç, poc democràtics i controlats per països rics i multinacionals, promouen l’obertura dels mercats dels països pobres, els quals, atrets per la necessitat de divises per saldar el seu deute extern, acaben sumint-se en un carreró sense sortida de conseqüències desastroses: empreses en mans estrangeres, cultius per a l’exportació, propietat de la terra reservada a una restringida oligarquia, i una mà d’obra camperola treballant en latifundis en condicions de semiesclavatge. Aquesta situació de col·lapse de l’economia camperola facilita, en conseqüència, la immigració massiva del camp a la ciutat, i de la ciutat als països rics. És el cas de l’arribada massiva d’immigrants senegalesos indocumentats a les costes de les Canàries els darrers anys mitjançant els cayucos. Fins a mitjans dels anys 90 del segle passat el Senegal mantenia certs nivells d’ocupació en el camp però quan el govern es va veure forçat a rebaixar els aranzels van entrar massivament en el país tomàquets europeus barats, molts d’ells procedents de l’Estat espanyol, i aus europees subvencionades la qual cosa va provocar la fallida del 70% de les granges de pollastre del Senegal. Milers de camperols empobrits van emigrar a la costa per tractar de guanyar-se la vida amb la pesca gràcies a un mar ric en bancs de peixos. Aviat, però, després d’un acord amb la Unió Europea van començar a arribar grans vaixells de pesca espanyols i francesos, dotats de la més moderna tecnologia, que han enfonsat la pesca tradicional dels vells cayucos. En conseqüència, els pescadors senegalesos han adaptat les seves barques per desenvolupar un negoci més lucratiu: el tràfic de persones. D’aquesta manera tenim actualment molts d’aquests camperols i pescadors senegalesos sense recursos recol·lectant tomàquets a l’Estat espanyol, o bé enllaunant-los a Itàlia.\nDavant aquesta “pel·lícula de terror”, en un segle que ha començat sota els auspicis de la globalització, hem d’exigir als nostres governants una aposta clara en favor de la universalització del dret a l’alimentació. Això només es pot aconseguir mitjançant un control polític que permeti unes regles globals i locals de comerç justes. Per tal de donar significat al nostre vot hem d’exigir als polítics que ens representen apostes agosarades i coherència, més enllà de la mobilització en emergències alimentàries\nLa nostra actitud vital, a través d’un consum conscient i transformador, serà també un instrument poderosíssim per canviar les coses. Aquest camí haurà de fer-se a poc a poc, sense pors i amb passes fermes. Per arribar a ser ciutadans crítics i responsables en aquest sentit caldrà estar informats a través d’eines com la revista Opcions: http://www.opcions.org. Acabarem descobrint que el nostre consum haurà de reduir-se per tal que esdevingui just, tal i com van predicar ja el segle IV Sant Joan Crisòstom i Sant Jeroni, Pares de l’Església, en els seus sermons, que encara són d’actualitat.


La Cambra de Comerç fa xarxa amb el territori a favor de les mercaderies per l’interior - Cambra Reus\nEstic en:Pàgina inicial|Noticies, Uncategorized|La Cambra de Comerç fa xarxa amb el territori a favor de les mercaderies per l’interior\nAquest matí s’ha presentat a Tarragona, a la seu de la CEPTA, la declaració conjunta de les entitats empresarials de la demarcació en suport del corredor de Mercaderies per l’interior. La Cambra de Reus s’ha sumat a aquesta declaració que també han subscrit l’AEQT, la Cambra de Tarragona, la CEPTA, la PIMEC i el Port de Tarragona.\nAquests són els punts que explicita el document:\nRecolzem el transport de mercaderies per ferrocarril per la seva eficiència energètica, la sostenibilitat mediambiental, així com per la millora de la competitivitat d’amplis sectors. És vital per a una integració de l’economia de l’Estat i per al desenvolupament de l’economia territorial i un millor funcionament del mercat únic europeu.\nEl Corredor del Mediterrani és una infraestructura necessària i no volem que sigui una font de preocupació de la ciutadania, partits polítics, ajuntaments i entitats pels efectes indesitjables de salut, socials, patrimonials i econòmics de l’actual planificació per la costa.\nDonem el nostre suport a una alternativa urgent de transport de mercaderies per l’interior d’amplada internacional, exclusiva de mercaderies, de doble via, tècnicament eficient, social i territorialment responsable i econòmicament sostenible.\nVolem que aquest corredor interior s’impulsi amb sentit d’urgència i determinació pels responsables polítics electes del Govern de l’Estat i de la Generalitat i la seva realització s’incorpori als pressupostos d’aquesta legislatura i s’inclogui als projectes amb finançament Next Generation UE per a transformació, competitivitat i sostenibilitat.\nL’ inversió pública productiva i estructural a Catalunya es manté per sota dels nivells anteriors a la crisi. Tenim un interès comú a mantenir nivells suficients d’inversió pública pel creixement del país i de Tarragona i el corredor de mercaderies per l’interior ha de ser una prioritat per garantir la total integració amb la Unió Europea.\nBy Cambra Reus|2022-04-06T16:26:40+02:00abril 6th, 2022|Noticies, Uncategorized|0 Comentaris


Una tronada a Igualada | La Teiera\n← Cançons de pandero a Montblanc\nLa Carxana: els fets de 1714 al Priorat i a les muntanyes de Prades →\nAquest divendres ens vam apropar a Igualada que començava la seva Festa Major, dedicada a Sant Bartomeu, amb la tronada que des de fa pocs anys ha recuperat la colla de trabucaires «Els Voladors».\nVeient i escoltant la tronada igualadina em reafirmo en la idea que aquest és un tipus de manifestació pirotècnica de sonoritat potent irrepetible per a cada indret. Efectivament, a banda de les condicions tècniques –tipus i càrrega dels morters– i ambientals –vent o humitat– cada entorn condiciona les caracterítiques d’aquest esclat sonor. Crec que la tronada igualadina, que enguany va petar molt potent però més sorda i de ritme més lent que l’any passat, anirà definint la seva personalitat fins al punt que serà allò que la gent que s’apropa a veure-la considerarà que ha de ser, de forma que tindrà el seu espai, com a regueró de pólvora en línia recta on hi ha disposats els morters cilíndrics i els trons, en el passeig on crema. I opinarà amb passió sobre quin anys ha petat millor o pitjor, com passa a Reus, per exemple.\nMentrestant, encendre la tronada igualadina ja és un reconeixement a la feina realitzada per alguna persona en favor de la festa i la cultura popular. Un criteri que reforça el simbolisme protocolari d’aquesta pràctica pirotècnica –present a Igualada des de fa segles, com ja s’ocupa Daniel Vilarrúbias d’estudiar– que assenyala l’inici o els moments destacats d’una celebració.\nAquesta entrada s'ha publicat en cultura popular, Uncategorized i etiquetada amb festes, pirotècnia. Afegiu a les adreces d'interès l'enllaç permanent.\nRT @carrutxa_reus: El IV Simposi sobre Focs Festius a la Mediterrània tindrà lloc a Andorra del 22 al 24 de novembre de 2019 https://t.co/9… 19 hours ago


L’Ajuntament de Carlet tanca l’exercici totalment sanejat i sense deutes – RiberaTV\nL’Ajuntament de Carlet tanca l’exercici totalment sanejat i sense deutes\nSense cap deute al banc i amb liquiditat per a fer front a qualsevol imprevist són les característiques que definixen la situació actual de les arques municipals carletines. Així es desprén de la liquidació del pressupost del 2018 que es presentava en el passat ple.\nD’una banda, s’han presentat uns comptes ajustats a la llei d’estabilitat pressupostària, que complixen la regla de despesa i que compten amb un resultat positiu de quasi dos milions d’euros i sense cap deute amb el bancs. Esta situació permet a l’Ajuntament plantejar-se un estudi de viabilitat per a reduir l’impost de rústica de cara a futurs pressupostos, tal com ha explicat l’alcaldessa de la ciutat.\nA esta situació sanejada, s’unix un altre factor positiu com és la liquiditat de l’estalvi acumulat al llarg dels anys. Actualment, compta amb un romanent de tresoreria que, tot i que ara no es pot gastar, és un fons econòmic que es podrà utilitzar una vegada la normativa estatal siga més laxa quant al sostre d’inversió que tenen els ajuntaments per a no endeutar-se.\nEstos dos aspectes econòmics positius permeten que l’Ajuntament tinga capacitat de finançament i autorització per a realitzar inversions financerament sostenibles i, d’altra banda, assumisca una gamma més amplia de serveis municipals, fins i tot alguns que no són de la seua competència però que revertixen en la ciutadania com són els plans municipals d’ocupació.\nL’alcaldessa de Carlet, Maria Josep Ortega, ha destacat que «l’ajuntament està sanejat perquè a hores d’ara les administracions estan al dia en els pagaments a l’Ajuntament de Carlet,cosa que ens permet ser un ajuntament solvent i és una mostra més de l’agilitat de l’administració, perque en altres ocasions hem tingut problemes de tresoreria i liquiditat perquè les administracions ens devien fins a 4 milions d’euros». Una altra dada d’esta solvència és la millora progressiva al llarg de l’any del període mitjà de pagament a les empreses que treballen per a l’ajuntament. A hores d’ara l’Ajuntament manté un període estable de pagament de les factures que arriben en prop d’un mes, si en gener era de 37’48 dies, a final d’any arriba a ser de 34 dies, poc més d’un mes. Una situació estable que, segons Ortega, genera confiança a les empreses que treballen per a l’ajuntament perquè hi ha estabilitat en el pagament i diners per a fer front a les despeses.\nL’Ajuntament de Carlet tanca l’exercici totalment sanejat i sense deutes added by Ribera Televisió on 4 Abril, 2019


BMW M2 Coupé: Genètica esportiva - Regió7 :: El Diari de la Catalunya Central\nLa prova: BMW M2 Coupé\nBMW M2 Coupé: Genètica esportiva\nL´M2 s'incorpora a l'univers de BMW amb un desplegament de potència, tecnologia i imatge\nv. montoro / j. pinés 30.05.2016 | 07:21\nBMW M2 Coupé: M de majestuós Levante\nQuan un automòbil de BMW llueix la lletra «M» acompanyada de les singulars barres tricolors, deixa clar que es tracta d'un BMW especial. Aquesta consonant identifica els vehicles més especials de la firma alemanya, desenvolupats de manera específica per la divisió BMW M Gmbh i caracteritzats per un dinamisme, nivell de prestacions i imatge d'allò més espectacular.\nA aquest selecte club s´hi acaba d'afegir l´M2, la porta d'accés a la gamma d'alt rendiment del constructor alemany. Un primer graó que no per això deixa de ser menys exclusiu i avançat en tots els sentits. El seu potent motor de sis cilindres en línia, l'agilitat que li confereix la tracció posterior, el seu xassís esportiu M d'alumini, així com l´extravertit disseny fan que l´M2 Coupé es mereixi amb escreix mostrar amb orgull la icònica «M».\nL´M2 té com a referent el mític BMW 2002 Turbo que fa més de 40 anys va revolucionar el sector dels vehicles compactes d'altes prestacions. Un concepte de dinamisme, màxima agilitat i òptim control del cotxe que es trasllada a la perfecció en un model que desenvolupa un potencial tecnològic aclaparador.\nEl motor triat per a l´M2 és el nou sis cilindres en línia de 3.000 cc proveït de la tecnologia M TwinPower Turbo, que li permet aconseguir els 370 CV. Una xifra que el dota d'un brillant rendiment amb un contundent i lineal lliurament de potència, gràcies a un parell màxim de 465 Nm, que arriba a ser per uns breus instants de 500 Nm amb la funció overboost.\nAixí mateix, en el cas d'equipar la caixa de canvi M opcional de set marxes amb doble embragatge (M DKG) i proveït de la funció launch control, l´M2 és capaç de parar el crono en 4,3 segons en accelerar de 0 a 100 km/h, mentre que la velocitat punta està autolimitada a 250 km/h pel sistema de tall electrònic.\nDe sèrie l´M2 recorre a una caixa manual de 6 velocitats dotada d'un enginyós sistema que en baixar de marxes dóna un toc a l'accelerador, mentre que en pujar de marxes redueix les revolucions del motor, amb l'objectiu d'augmentar el confort i l'estabilitat en conducció en circuit.\nTot aquest desplegament prestacional s'assumeix gràcies a una part cicle en la qual destaquen els seus eixos d'alumini, provinents dels BMW M3/M4, unes llantes d'aliatge lleuger de 19 polzades amb pneumàtics de diferents dimensions, a la direcció M Servotronic amb dues línies característiques, així com al sistema de frens M de materials compostos. També cobren especial protagonisme altres ajudes tècniques com el diferencial M de regulació electrònica, creat per optimitzar la capacitat de tracció i l'estabilitat dinàmica.\nSi a això s´hi afegeix l´M Dynamic Mode (MDM) del sistema de control dinàmic de l'estabilitat (DSC), permet un lleuger lliscament dels pneumàtics per controlar el derrapatge en traçats tancats de competició. L'evolució de l´M2 ha tingut com a escenari el circuit de Nürburgring-Nordschleife, per la qual cosa la seva efectivitat està més que comprovada.\nDisponible en quatre exclusives tonalitats, el preu del BMW M2 Coupé amb canvi manual de sis velocitats és de 62.900 euros.


Els municipis de costa del Camp de Tarragona i del Penedès estudiaran contractar una embarcació per recollir els plàstics del mar\nImatge d'una platja del Vendrell GEMMA SÁNCHEZ\nDivendres, 05 Novembre 2021 16:22\nDesplegar una embarcació per recollir els plàstics mar endins i fomentar la renaturalització de les platges a través de dunes. Són dues de les mesures que els 17 municipis de costa entre Sitges i Vandellós i l'Hospitalet de l'Infant estudien de cara al proper estiu. Així ho han exposat aquest divendres els portaveus de la Taula per un Litoral Sostenible, Bàrbara Peris i Aron Marcos, que han recalcat "la necessitat d'actuar per evitar danys a l'ecosistema, els quals posen en risc l'economia". En el cas de la recollida de plàstics, la propera reunió de la Taula estudiarà el model de Sitges per estendre-ho a tot el litoral. Pel que fa al sistema dunar, Torredembarra, Roda de Berà, Creixell, Cunit i Calafell compartiran les seves experiències.\nLa Taula per un Litoral Sostenible es reunirà el proper 15 de desembre a Calafell, en una trobada que per primer cop comptarà amb representants del govern espanyol i de la Generalitat. Els ajuntaments han convidat membres del Ministeri per a la Transició Ecològica i del Departament de Territori per reclamar-los un compromís en la preservació de les platges. "Necessitem demostrar que som un front unitari, exposar fins on volem arribar i que ells ens mostrin el seu suport per accedir a ajudes econòmiques", ha apuntat Peris, regidora de Platges del Vendrell.\nAl llarg de la trobada del proper 15 de desembre, previsiblement també es debatrà sobre què cal fer amb el port de l'antiga central tèrmica de Cubelles. En una atenció als mitjans aquest divendres des del límit entre el Vendrell i Calafell, Aron Marcos, regidor de Medi Ambient, ha recordat que hi ha disparitat d'opinions entre els quatre municipis directament afectats per aquesta infraestructura.\nMentre Vilanova, Cubelles i Calafell demanen un desmantellament total de forma progressiva, Cunit vol una demolició parcial. Marcos considera que la reunió, amb presència de membres dels executius espanyol i català, servirà per "debatre què és millor per a tothom" i ha recordat que les línies de l'informe 'Un Litoral al Límit' "són molt clares" si es vol evitar el retrocés de les platges.\nMarcos ha recalcat que la Taula "no te un objectiu resolutiu" , però sí que ha dit que l'ens pot actuar com a altaveu unitari des del territori si la solució que acabi adoptant el Ministeri es considera perjudicial pel futur de les platges del gran Penedès.


Redimensiona la partició Windows Server 2003/ 2008/2012/2016/2019.\nCom canviar de mida Windows Server volum de partició\nde James, actualitzat el: 4 de juliol de 2020\nAquest article presenta passos detallats sobre la mida de la mida Windows Server partició sense perdre dades.\nS’aplica a: Windows Server 2019, Windows Server 2016, Windows Server 2012 (R2), Small Business Server 2011, Windows Server 2008 (R2) i Windows Server 2003 (R2).\nCom canviar el mida de la partició amb Windows Gestió de discs\nCom canviar la mida de la partició del servidor amb cmpart de discpart\nCom canviar la mida del volum amb el servidor partition editor\nQuan el sistema La unitat de C es queda sense espai, no pot ser millor si podeu tornar a dimensionar la partició sense començar de nou; en cas contrari, heu de perdre molt de temps per tornar a crear particions i restaurar-ho tot des de còpia de seguretat. Per a moltes persones, no és una tasca fàcil redimensionar-lo Windows server partició. Molta gent fa preguntes similars com ara: causarà la pèrdua de dades mentre canvieu la mida de les particions, quina eina és la millor per canviar la mida de la partició? Windows Server. En aquest article, us mostraré el pas detallat Canviar la mida de la partició del servidor amb tots dos Windows eines natives i programari de tercers.\n1. Com canviar el format de la partició amb Windows Gestió de discs\nIn Windows Server 2003, La gestió de discs només pot fer algunes operacions bàsiques com ara crear, suprimir, formatar particions i change drive letter. de Windows Server 2008, La Gestió dels discos ofereix noves funcions de contracció i ampliació de volum Redimensiona la partició sense perdre dades (en la majoria dels casos). Tot i això, només pot reduir-se NTFS particions o estendre una partició NTFS per supressió el seu volum contigu dret. Si voleu canviar la mida de la partició FAT32 o ampliar la partició reduint-ne una altra, la gestió del disc no serveix per a res.\nPremsa Windows R junts en el teclat, el tipus de diskmgmt.msc i premi Enter, llavors s'obrirà la Gestió del disc.\nCom reduir una partició:\nIntroduïu la quantitat d'espai que cal reduir en MB i, a continuació, feu clic a Encongiment procedir.\nA estendre la partició del sistema amb Gestió de disc, l'estructura de partició de disc ha de complir els requisits:\nHi ha d’haver una altra partició a la secció costat dret de impulsió C.\nAquesta unitat contigua correcta (com D :) ha de ser Partició primària.\nNo heu instal·lat programes en aquest volum, de manera que podeu fer-ho esborrar ella.\nHi ha una tercera partició per desar tots els fitxers de la unitat D (transferir fitxers abans de suprimir-los).\nAprendre per què no pot estendre la unitat C reduint altres volums.\n2. Com canviar la mida de la partició del servidor amb cmd diskpart\nA alguns administradors del servidor els agrada utilitzar l'eina de comandaments, el discpart és un tipus d'eina que té moltes comandes a un disc o a una partició.\nEl mateix amb Gestió del disc, només és compatible amb la part del disc redimensionant la partició NTFS. No pot canviar la partició FAT32 ni ampliar una partició NTFS reduint-ne cap altra. A més, Diskpart no mostra espai no assignat, només mostra totes les particions individuals d'una llista.\nPremsa Windows R escriviu el vostre teclat diskpart i premeu Enter. A la finestra del sistema d'ordres, escriviu help shrink or help extend, podreu veure la sintaxi i les limitacions.\n3. Com canviar la mida del volum amb el servidor partition editor\nÉs molt més fàcil redimensionar la partició del servidor amb el programari, només cal arrossegar i moure's al mapa del disc. Millor que Windows Eines natives, el programari de tercers té més avantatges com ara:\nTant les particions NTFS com FAT32 es poden canviar de mida.\nL'espai no assignat es pot fer tant a l'esquerra com a la dreta mentre s'escudeix una partició.\nEs pot afegir un espai no assignat a qualsevol partició contigua en un pas.\nL'espai no assignat es pot moure i fusionar al volum que no pertany al mateix disc.\nHi ha molts programes al mercat, la GUI i les funcions són totes similars, però no vol dir que ningú pugui realitzar aquesta tasca bé.\nHi ha danys en el sistema i risc de pèrdua de dades quan es redimensiona el volum amb programari de particions, perquè tots els paràmetres associats del disc, volum i fitxers s’han de modificar correctament. Qualsevol error de programari o problema de maquinari pot causar un error d'arrencada del sistema, una corrupció de les particions i pèrdua de dades.\nMillor que altres eines, NIUBI Partition Editor ha avançat tecnologies per protegir el vostre sistema i dades:\ndescarregar NIUBI Partition Editor, veureu tots els discos amb estructura de particions i informació detallada de cada partició a la dreta, les operacions disponibles per al disc o la partició seleccionades es mostren a la part esquerra i fent clic dret.\nSeguiu els passos del vídeo per canviar la mida de la partició activada Windows Server 2003/ 2008/2012/2016/2019:\nSi utilitzeu RAID de maquinari com ara RAID 0, 1, 5, 10, no trenqueu la matriu RAID ni feu cap operació al controlador RAID, només cal que seguiu els passos anteriors. Si corre Windows server com a màquina virtual a VMware o Hyper-V, tampoc no hi ha diferències per canviar la mida de la partició de disc virtual.\nA més de canviar la partició del servidor, NIUBI Partition Editor ajuda a fer moltes altres operacions com ara copiar, convertir, desfragmentar, eixugar, ocultar, combinar particions, escanejar sectors dolents.


Malerudeveure't: Poesia algueresa, poesia catalana?\nM'hagués agradat anar-hi, però no va poder ser. Em comformaré amb les lectures en solitari.\nEspero el teu comentari sobre el Festival, veí!\nNo sé si has anat a cap altre edició però és una experiència inoblidable!!!\nPetons poètics (és el que toca!)\nEm copio de SU i t'envio jo també petons poètics. I llepadetes poètiques...\nSeguiré els teus consells i aniré a L'Alguer un dia d'aquests, queda apuntat. Em volia apuntar també la data de demà però tinc l'agenda massa plena, quina pena! M'hauria apuntat escoltar l'Ovidi, però ja ho vaig fer quan vaig poder, per sort!\nI vos, com no us apunteu a passar per Chez Moulin (chez vous aussi), no us quedaran postres ni res de res, que s'ho estan acabant tot els de l'escala!!\nJo de poesia poc.... però l'Alguer totalment recomanable. A banda d'escoltar l' idioma què es pot dir d'un país que té el "porchetto" com a plat nacional..simplement deliciós!\nNo hi podré ser, sort que ens faràs la crònica!\nL'Alguer és per perdre-s'hi, la plaça sant felip Neri, també...amb poesia o sense...però perdemt-nos!!!\nMoltes gràcies, veí.\nés realment increïble com oblidem les nostres llengües, l'alguerès o l'aranès... i vinguent d'un poble que clama perquè la seva no sigui trepitjada (d'acord, potser sóc massa optimista) em sembla un acte horrorós.\nUn petó agraït Veí, per fer-nos memòria dels nostres veïns algueresos.\nhmmm... tens raó. Pocs poetes es reciten bé a ells mateixos. L'Ovidi... ai, l'Ovidi, un record per ell. L'Alguer és una assignatura pendent que un any d'aquests cursarem, amb el Blauet. Però primer tocava París.\nEr... gràcies :D\nvei, passa bon cap de setmana.\nhe repassat posts teus anteriors, una abraçada pels 100 posts i espero que en facis molts més...Felicitats d'un adicte al teu replà i records a les teves veines del B.\nCony vei, se que no dic res de poesia però es que soc de ciencies\nBona tarda veí!!! M'apuntaré a la llista de coses pendents (q casi és infinita) anar a l'Alguer. Com va anar dimecres?? esperem que ens facis un comentari ;p Bon cap de setmana!!\nla poesia, sempre té quelcom de solitari.\nja he fet els deures. Tu eres aquella que no parava de moure la llumeta?\ntard però vaig passar. Una delícia de pastís i companyia.\nla cuina també és poesia!\nNo serà la Inciativa per Catalunya?\na veure si després no et trobem!\nde re, a servir.\nun record ben viu, doncs...\ntenir vaixell i no anar a Sardenya? Què esperes?\nper fi! Creia que estaves enfandat amb mi. Tant de temps sense sortir al replà...\nva anar...no, millor t'ho llegeixes.


Paella mixta | Gastronosfera\nInici > Receptes > Arrossos i pastes > Paella mixta\nFes una paella boníssima amb aquesta recepta que combina espècies pròpies i condiments típics i especials de Mallorca. A més, és fàcil de digerir i té moltes proteïnes. Ja veuràs, et lleparàs els dits!\nEs pot anar a la platja i no menjar un arròs, però l'experiència ja és diferent. Al restaurant Can Gavella els arrossos són el principal reclam dels seus parroquians, i un dels més sol·licitats és la paella mixta. El gust especial que té aquest plat es deu a la combinació d'espècies pròpies i a la picada d'all i julivert, un condiment típic a les cuines mallorquines per acompanyar tant la carn com el peix.\nNota nutricional: L'arròs és una gran font d'energia, per això és un dels aliments més sembrats i consumits del Planeta. No té gluten, és fàcil de digerir i és ric en proteïnes. Cal comentar que l'arròs integral té més fibra, minerals i vitamines que l'arròs blanc. A més, és un aliment astringent, per això és habitual que sigui recurrent en la dieta de les persones que pateixen una gastroenteritis. A Mallorca, l'arròs se sembra a l'Albufera, una zona humida protegida. La varietat que s'hi sembra és la coneguda com a bombeta o arròs pobler, de forma arrodonida. És un arròs valorat per la seva textura -el gra no es trenca una vegada que és cuit- i perquè agafa molt bé el gust dels aliments amb els quals es cuina.\n1 quilo d'arròs de sa Pobla\n2 litres de brou de pollastre\n8 potes - cos de llagosta\n1 pebre torrat\nPrimer de tot, poseu dins la paella una mica d'oli i sofregiu-hi la costella de porc, el pollastre i el conill. Quan estigui daurat, poseu-hi la ceba i salpebreu-ho tot. S'ha de remenar de tant en tant. Quan estigui cuit, hi afegiu el tomàquet a bocins i, finalment, les mongetes tendres i els pèsols. Quan estiguin cuits, els reservem.\nA continuació, dins la paella, hi poseu una mica d'oli per sofregir-hi les gambes, els escamarlans i els trossos de llagosta, que se salpebren i es reserven. En aquest oli mateix, hi poseu l'arròs i el sofregiu amb una mica de colorant i el secret de Can Gavella, les espècies. Després, hi afegiu el sofregit que heu reservat, ho remeneu tot i hi poseu el brou que s'ha fet prèviament de les restes de la carn i ho deixeu coure.\nQuan agafi el bull, hi poseu els trossos de llagosta i les escopinyes. Cinc minuts abans d'enfornar l'arròs, es decora amb les gambes, els escamarlans i una mica de picada d'all i julivert; després, acabem de fer la paella mixta al forn durant 12 minuts. Bon profit!\nArròs cremós de tòfona, nyameres i ous de guatlla


El XXV Concurs de Cartells 8 de març 2017 presenta les seues bases\n19 de gener 2017\nOrganitzat pel Col.lectiu de Dones 8 de Març, dotat amb un premi de 500 euros, a més de ser el cartell anunciador dels actes\nEl XXV Concurs de Cartells 8 de març 2017 presenta les seues bases. El Col.lectiu de Dones 8 de Març organitza un any més, en col·laboració amb la delegació d’Igualtat de l'Ajuntament de Sagunt, el concurs del cartell que serà la imatge del programa d'actes.\nEl tema del cartell d'enguany és “Feminismes. Lluitant pels drets: àvies, mares, filles”. Es tracta de reflectir maneres diferents de lluitar pels drets, d'aconseguir espais d'autonomia en relació al canvi generacional. Totes les propostes han de ser originals i portar imprescindiblement com a lema “8 de març, Dia de les Dones”. Podrà participar tot aquell que ho desitge, sense distincions.\nRespecte a les característiques tècniques, ha d'aparèixer el color morat, entre uns altres. Es presentarà a grandària A3, en cartó ploma i una altra còpia del treball en format digital. Cada persona podrà aportar un màxim de 3 obres diferents. Tots els projectes han d'estar degudament identificats en la part posterior amb nom complet, correu electrònic i telèfon, a més d’aportar una fotocòpia del DNI.\nEl termini d'admissió de propostes finalitza el dilluns 20 de febrer de 2017 a les 20.00 hores. Els cartells s’entregaran en la llibreria Tres en ratlla, situada en la Plaça Cronista Chabret de Sagunt.\nEl Col.lectiu de Dones 8 de Març designarà al jurat qualificador dels cartells. El cartell guanyador podrà ser utilitzat com a cartell anunciador dels actes sobre el 8 de març, amb la col·laboració de l'Àrea d'Igualtat de l'Ajuntament de Sagunt, i dotat amb un premi de 500€. A més, podrà atorgar-se un accèssit. El lliurament del premi es farà el dijous 2 de març, a les 19.00 hores.\nTots els cartells seran exposats en la Casa de la Cultura Capellà Pallarés de Sagunt, del 2 al 24 de març de 2017. Posteriorment es procedirà a la retirada dels mateixos i el Col·lectiu decidirà sobre l'ús i conservació d’estos.\nPer a més informació, està a disposició el correu electrònic del Col·lectiu donesagunt8mar@hotmail.com.


Segons el filòsof grec Demòcrit, la vida sense festes és com una llarga ruta sense posades; les festes sempre han estat vàlvules d’escapament per a la pressió inherent a la vida en societat.\nAra bé, el que Ernest Hemingway titulava com «La Fiesta» contemplant els «encierros» de Pamplona i mitificant un ritu en les festes de Sant Fermí, està comportant darrerament agressions, assetjaments, tocaments i violacions a dones que hi participen i que poc tenen a veure amb una festa.\nEl problema no és d’aquest any, si bé és cert que ara es denuncien uns fets que abans eren silenciats. L’alcalde de Pamplona es veu impotent davant les reiterades agressions sexuals. De moment han estat detingudes 12 persones des de l’inici dels sanfermines, entre elles un guàrdia civil. És evident que cal conscienciar la societat començant des de l’escola, mitjançant l’educació en civisme que posi fi al masclisme latent i el gravíssim problema social que considera les dones com a objectes sexuals.\nQueixa a Creixell\nVull mostrar el meu malestar per un fet ocorregut a Calafell (Tarragona). Qui em coneix sap de sobres que hi faig molta vida allà i que sóc un aficionat a l’esport, raó per la qual he decidit anar en bicicleta des de Cubelles fins a Calafell. Doncs bé, a Cubelles cap problema, fins i tot el policia m’ha saludat amb amabilitat en veure que baixava de la bicicleta quan he passat pel senyal que així ho exigia. A Cunit també perfecte, la meva sorpresa ha estat en arribar al passeig marítim calafellenc i que dos membres de la policia local del mateix poble m’obliguin a aturar-me i em demanin la documentació.\nTot seguit, tots dos han estat d’acord en sancionar-me amb 70?€ per anar en bicicleta pel passeig. Amablement els hi he explicat que, malgrat anar a Calafell, sovint no era resident del mateix municipi, i que per tant desconeixia les normes de circulació i no havia vist el senyal (a diferència de Cubelles, tram que per motius laborals estic acostumat a fer). Tot i així, no han badat ni un instant i m’han multat.\nEntenc que he comès una infracció, que no puc demanar cap miracle i que la culpa és meva, no obstant això qui em coneix sap que jo, voluntari a distintes associacions animals, mai realitzaria cap acte que posés en risc la seguretat de les persones o dels animals. Doncs bé, malgrat veure que no era calafellenc i dir-me: véns en bicicleta des d’on vius?\nHan al·legat que, com que «la ley es igual para todos» (cosa més que discutible), he sortit d’allà multat. No demano res, sé que el que he fet és il·legal, però tant costa tenir una mica més d’humanitat i entendre que una distracció així la pot tenir tothom? Que anava amb la bicicleta al mateix pas humà! Molt dir: Calafell: turisme, esport, joventut, però mira com premieu que el jovent faci esport!\nAixò sí, dels aldarulls que es creen al carrer Vips cada divendres i dissabte a la nit, on els joves beguts es barallen i impedeixen el descans dels veïns no en feu res, i jo, que circulo en bicicleta per la platja, «sóc qui posa en risc la seguretat ciutadana», au, va!\nCom dic, no vull cap perdó perquè sóc conscient del que he fet, però una mica més d’humanitat, i avui acabeu de perdre un turista!


Taller Business corner: Com em pot ajudar a créixer BNI? - emagister.com\nBNI és l'organització de referències de negocis més gran i de més èxit d'Espanya i del món; té més de 240.000 membres en més de 8.500 grups arreu del món. Actuen com un equip de màrqueting per als altres membres del grup, amb l'objectiu de generar referències de negoci qualificades els uns per a uns altres. Moltes d'aquestes referències resulten en nous clients per a les empreses dels membres, augmentant així els seus ingressos.\nVine al proper Business Corner del TecnoCampus que es celebrarà el dia 26 de novembre on podràs conèixer el funcionament de la mà de membres del grup BNI Mar Actitud (Mataró) i gaudir de xerrades d'aquests.\n9:30h Productes financers actuals. Idees per invertir i estalviar per Marta Iranzo, d’Alertis Brok.\n10:00h La importància de protegir les dades personals per Núria Agustina de SNLgroup.\n10:30h Les 7 claus per liderar la teva empresa, per Gemma Sabaté de Som Persones.\n11:00h Seguretat a les Webs per Anna Torralba d’Esanweb.\n12:00h Sanitat privada o pública per Joan Calleja de Aliança Mataró.\n12:30h Sostenibilitat i estalvi energètic en els habitatges, per Oriol Pau, arquitecte.\n13:00h Connexions professionals en xarxa: més influència, més aprenentatge, més negoci, per Carme Cernicharro de BNI Catalunya Nord.


Au Patis De Cahot Bruz França - Ofertes d'hotels amb els MILLORS DESCOMPTES EN LÍNIA\nLe Patis De Cahot n.a, Bruz, Bruz, França, 35170 - Veure al mapa\nSi el que està buscant és per un hotel ben situat a Bruz, no busqui més enllà de Au Patis De Cahot. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Bruz. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Au Patis De Cahot és la vostra destinació si buscau allotjament de qualitat a Bruz.\nTots els tipus de viatgers (36) Parelles (10) Viatgers en solitari (26)


Novetat Estiu 2019: Tallers de Muntanya i sortides alternatives - Princesa Parc Hotel\nNovetat Estiu 2019: Tallers de Muntanya i sortides alternatives\nNovetat Estiu 2019\nTallers de Muntanya i sortides alternatives\nTaller on aprendre a orientar-se a la muntanya, a fer servir les eines d’orientació i posar-les amb practica, tot en un lloc de muntanya. Al finalitzar el taller un podrà orientar-se de forma autònoma en un lloc de muntanya senzill.\nTallers destinats a aprendre detalls de la flora i fauna d’Andorra mitjançant el descobriment. Al final de les sortides poder interpretar i reconèixer alguns elements de la fauna i flora de forma autònoma.\nConnexió amb la naturalesa i gestió del estrès:\nSortides en un entorn natural i de muntanya pensades per notar les sensacions de relaxació que ens produeixen els llocs tranquils. Mitjançant la naturalesa es faran diferents activitats per aprendre a gestionar l’estrès quotidià.\nAl finalitzar la sortida la sensació serà de tranquil·litat i pau.\nEls tallers i les sortides proposades estan subjectes a canvis depenent del nombre de participants i les condicions meteorològiques. La informació/inscripcions a la recepció a partir de 19hrs (juliol i agost).


IGOP | IGOPnet\nIGOPnet és l’àrea d’Internet, Política i Comuns de l’Institut de Govern i Polítiques públiques (IGOP) de la Universitat Autònoma de Barcelona (UAB).\nRespecte a la recerca IGOPnet: Internet, Politics & Commons\nParaules clau: Internet i la política, les polítiques públiques, la producció entre iguals basada en Common, la innovació social, comunitats en línia, la participació política, els mètodes en línia, els moviments socials (Moviment de Justícia Global i moviment de la cultura lliure, la mobilització Indignats/15M a Espanya).\nEls canvis associats a l’adopció de les TIC a les polítiques públiques i la dinàmica de la interacció entre els actors polítics.\nLes noves àrees de política pública, el conflicte i la mobilització social: Reglament sobre les TIC i les condicions d’accés i la reutilització de la informació i el coneixement.\nEl canvi social: Les noves generacions digitals (des de les cultures juvenils digitals d’envelliment actiu i les TIC).\nL’emergència de l’economia social digital i producció entre iguals basada en comú.\nEnfocament Metodològic: compromís amb el rigor, la innovació i l’accés obert\nTriangulació Qualitativa i Quantitativa\nExperimentar amb mètodes virtuals i en línia\nActe presentació P2P al CCCB:\nCoordinadora: Mayo Fuster\nPolítica d’internet: https://igop.uab.cat/politica-dinternet/


Així no, senyor Janés; així no salva Casa Vallmanya - Santi Pelegrí - Territoris.cat - Diari digital de proximitat\nAixí no, senyor Janés; així no salva Casa Vallmanya\nJordi Janés, en un acte de covardia sense precedents vol culpar de la seva irresponsable actitud cap el patrimoni arquitectònic de la vila els col·lectius i administracions que s’han ofert a actuar d’urgència per evitar el col·lapse d’un edifici que hauria de ser un equipament de país que Alcarràs ha de poder lluir amb orgull\nsenyor així casa vallmanya\nAmb sorpresa llegim com a través d'un article d'opinió l'alcalde d'Alcarràs, el senyor Jordi Janés, manifesta públicament la seva nul·la intenció d'actuar per evitar el deteriorament de Cal Macià, la masia familiar del president Francesc Macià a Vallmanya. I en un acte de covardia sense precedents vol culpar de la seva irresponsable actitud cap al patrimoni arquitectònic de la vila els col·lectius i administracions que s'han ofert a actuar d'urgència per evitar el col·lapse d'un edifici que hauria de ser un equipament de país que Alcarràs ha de poder lluir amb orgull.\nPart de la història de la nostra nació s'explica en aquesta masia, que va ser propietat de la família Lamarca, un altre cognom de la nostra història que l'alcalde segurament voldria esborrat del nomenclàtor que els alcarrasins i alcarrasines podem presentar amb el cap ben alt. Però no, el senyor Janés prefereix segurament deixar passar les màquines que, en cas de no fer res aquest Ajuntament, només recolliran la runa d'un edifici col·lapsat per la seva inacció.\nAixí no, senyor Janés! Els alcalrrasins i alcarrasines no ens mereixem el seu barroer intent de reescriure la història més recent per justificar una decisió partidista que esborronarà una de les pàgines més lluents de la història de Catalunya. Coneixedors que l'edifici s'anava deteriorant amb el pas del temps, l'anterior govern municipal va acordar la compra de Casa Vallmanya per passar a ser de propietat municipal i així poder planificar la seva futura recuperació. Es va tancar un preu de 120.000 euros a pagar en quatre quotes de 30.000 euros anuals. Però la primera decisió que vau prendre l'actual equip de govern va ser desbaratar l'acord, permetre que la masia es vagi fent malbé cada dia una mica més, i apujar-vos els sous 50.000 euros més a l'any. Aquí resulta que són els diners que ara vostè diu no trobar per salvar Cal Macià! De fet, són a les butxaques dels que formeu el govern municipal.\nEn la seva maldestra intenció de culpar els altres del que està passant menysté les entitats que demanen un acord institucional que només vostè rebutja després dels oferiments que li han fet la conselleria de Cultura de la Generalitat i la Diputació de Lleida. I ja que vol convertir aquest assumpte en una lluita de partits, potser faria bé d'explicar-li al president Quim Torra, amb qui comparteix sigles i que fa uns dies va visitar la masia, perquè vostè deixarà que caigui Casa Vallmanya malgrat disposar de la bona voluntat de les altres administracions per impedir-ho.\nFa vostè, senyor Janés, una ditiràmbica argumentació sobre el compromís de la Diputació de Lleida per salvar Casa Vallmanya barrejant naps i cols i ocultant la ciutadania l'autèntica veritat de quina ha estat i és la relació que l'Ajuntament d'Alcarràs manté amb la Diputació. Potser és hora de posar negre sobre blanc quin és el nivell de falsedats que vostè esgrimeix i quina és la seva sectària forma de fer política... si és que això que vostè fa se li pot anomenar política.\nEn la seva mirada partidista i caciquil de l'ús que fan dels diners públics arriba a afirmar que la Diputació de Lleida li ha denegat en aquests dos anys "ajuts de menor quantia pel Pou de Gel", ocultant la ciutadania que l'any 2020 s'han multiplicat per dos els diners que la Diputació ha fet arribar a l'Ajuntament d'Alcarràs. Quan ERC governava Alcarràs i la Diputació la regia CiU, el seu partit abans de canviar de nom, al poble rebíem uns 300.000 euros anuals per a projectes a la vila. I això després de demanar hora, que se'ns atengués com si se'ns fes un favor i fent-nos sentir que aquests diners només arribarien si els projectes encaixaven amb les seves intencions partidistes.\nDoncs bé, amb l'actual Diputació de Lleida, presidida pel republicà Joan Talarn, l'any 2020 Alcarràs ha rebut el suport econòmic de 600.000 euros a través de diferents plans econòmics objectius i transparents que, sobretot, respecten el principi de l'autonomia municipal: que aquests diners siguin destinats a les necessitats que cada municipi consideri que li són prioritàries. ERC, al capdavant de la Diputació, no mira el color dels equips de govern municipal, perquè la governança republicana està basada en el repartiment equitatiu dels fons públics, que no són ni d'ERC ni de CiU-Junts ni del senyor Talarn ni de vostè. Bé..., part sí que se'ls reparteixen en aquests 50.000 euros de més que ens costa el seu govern als alcarrasins i alcarrasines.\nI malgrat l'aportació econòmica multiplicada per dos de la Diputació a Alcarràs, el senyor Talarn es va comprometre a actuar d'urgència en la Casa Macià per salvar-la del col·lapse imminent. Entitats i Generalitat també hi estan d'acord en actuar, però l'Ajuntament es nega a què aquest patrimoni d'interès nacional passi a ser de titularitat municipal, impedint així l'actuació de les altres administracions.\nSenyor Janés, la història el jutjarà i també els nostres veïns i veïnes. Li ben asseguro que l'Avi Macià, que ara fa 90 anys va ajudar a crear ERC, se sentiria ben orgullós del seu llegat en veure com la governança republicana s'estén per les administracions de Lleida, malgrat personatges com vostè.\nPerò com a ERC el que ens interessa és cercar solucions en benefici del poble i enterrar batalletes partidistes, des d'aquí animem a les entitats cíviques que lluiten per salvar Casa Vallmanya a què convoquin l'Ajuntament, la Diputació i la Generalitat a una taula en la qual acordin un pla d'acció per evitar la ruïna del nostre patrimoni.


Carrer de les Bugaderes, 39: Tres setmanes després\nAvui en faries quaranta. Just tres setmanes després dels meus. Com sempre. Dia per dia. I ens trucaríem i ens explicaríem què fan els nens aquesta setmana. No ens caldria allargar-nos gaire: cada setmana ens trucaríem, o ens escriuríem, perquè costa conciliar horaris de trucades. Això si no fossis de promoció de la teva darrera novel·la, un gran èxit de crítica però encara més de lectors. M'explicaries que la gran ja té un noviet i els bessons donen molta guerra. Que això de ser autònom i anar-se a buscar la vida dóna molts maldecaps però et permet veure com creixen els teus fills.\nM'agradaria ser una de les poques que llegissin els teus manuscrits abans de publicar-los i que escoltessis les meves recomanacions de lectora apassionada. Però encara més tenir un dels papers protagonistes en un grup de teatre amateur de les teves primeres proves d'escriure una obra de teatre. O un paper secundari però pensat només per mi.\nRiuríem tant junts!!! Recordant les nostres adolescències. Les nostres confidències. L'alegria de que les nostres parelles s'entenguessin tan bé. La casualitat que les nostres grans també es portessin tan poc temps. Les abraçades que ens havien donat tanta força per tirar endavant. I trobaríem l'excusa perfecta per trobarnos demà amb les criatures al Monestir de Sant Cugat, que diu que hi fan una cosa de llibres, i farà un dia tan preciós.\nPerò ja fa vint-i-cinc anys que el calendari, el rellotge, les agendes no et fan cap servei. I és per això que cada dia el visc el doble, perquè també l'he de viure per tu, perquè hi ets mentre et recordo, perquè la teva alegria de viure es va escolar dins del meu cor i no em puc permetre el luxe de malbaratar-la. I és per això que m'agrada inventar-te històries.\nPer totes les que et vas endur.\nEstès el de març 18, 2011\nParla de... bugaderades, vet aquí\nsonieta 18 de març de 2011 a les 15:45\nescric amb la pell de gallina i els ulls plens de llagrimes, ostres noia, quina manera de posar per escrit el que portes dins...\ndeu ser calentet el post perque no se m'ha actualitzat la llista de blogs encara, només he pensat que feia dies que no passava, que feia dies que estaves callada, que feia dies que no t'escrivia res... (tu si, que sempre em dius coses)\nla meva segona neboda també va néixer un 18 de març\nGanxetades 19 de març de 2011 a les 13:23\nUn escrit preciós!! Una abraçada forta.\nBugaderes39 20 de març de 2011 a les 13:01\nGràcies pels vostres comentaris. Un gran dia per néixer, el 18 de març.\nAnònim 21 de març de 2011 a les 18:37\nUn ocellet m’ha fet saber del teu blog i del teu escrit per l’Oscar... que et puc dir jo ara?\nVols que et digui un secret? Quan em passa alguna cosa bona, sempre penso que ell és darrera... Jo tampoc l’oblido, és clar que no. I ja em va bé que sigues tu la que escriguis el que jo també sento.\nBugaderes39 15 d’abril de 2011 a les 17:42\nFem junts el camí, Jordi, encara que de vegades els passos ens duguin per rutes diferents. Una abraçada immensa!!!


"Per una nova mobilitat a l'Eixample: fora vies i fora estació"\nOpinió Josep M. Vallès\nDimecres, 19 Gener 2022 15:37\nDes del PSC defensem i hem defensat inequívocament que cal ser valents, enderrocar l’estació i canviar la fesomia del barri i també de la ciutat.\nA Cambrils hi ha moltes barreres arquitectòniques, i l’antiga via del ferrocarril és un dels principals eixos que tallen en dues meitats la ciutat d’una manera radical. Dit això, voldria apuntar que com a portaveu del Grup Municipal del PSC a l’Ajuntament de Cambrils defenso fermament la llibertat d’expressió, i com no podria ser d’una altra manera el nostre partit aplaudeix que qualsevol persona, entitat, associació tingui veu pròpia. El que no podem compartim de cap de les maneres és que per fer-se sentir utilitzin la demagògia. I això és precisament el que està fent el moviment Defensem l’Estació de Cambrils. Per aquí no passem.\nCom a polítics podem equivocar-nos, o no, el temps ens ho dirà. Però no tolerem que ens diguin que canviem de parè en un tema tant seriós com el de l’antic edifici de l’estació i en el que la nostra postura des de fa més de 35 anys ha estat la mateixa. L’hemeroteca està plena de referències a la nostra posició única.\nDes del PSC apostem pel desmantellament de les vies i per la recuperació de l’espai -que ningú hi vegi interessos ocults ni especulatius-. Tenim una visió de futur i això passa per una bona mobilitat, sostenible i eficaç; comunicació entre barris i centres, tenir en compte les noves centralitats que s’han de crear. Si volem una ciutat on les persones siguin l’eix principal de les nostres polítiques cal donar un nou impuls a nous eixos urbanístics en els que haurem de treballar quan desaparegui la via del tren que ens ajudaran a millorar la cohesió i la mobilitat dels nostres barris i revitalitzar econòmicament zones com l’eixample de l’estació o l’avinguda Diputació on hi ha la majoria d’hotels de la ciutat.\nInsistim: sempre hem estat partidaris d’eliminar la barrera que representa la vía. Una barrera social que ha marcat la comunitat cambrilenca entre ‘dalt’ i ‘baix’; una barrera física que manté tallats carrers, barrera en cas de pluja que talla i embassa l’aigua, quedant aïllada la part de mar. També, genera una barrera psicològica que impedeix l’accés tranquil a col·legis, instituts, residències d’avis, centres cívics.\nPortaveu del Grup Municipal del PSC a Cambrils\nMés en aquesta categoria: « "El final d'ECOBP, una oportunitat per municipalitzar el servei" "Els 38 de la UB" »


A vista de dron: així s'ha controlat l'aforament als cementeris valencians el dia de Tots Sants - À Punt\nA vista de dron: així s'ha controlat l'aforament als cementeris valencians el dia de Tots Sants\nMunicipis com Elx i Paterna han incorporat aquesta tecnologia com a sistema de vigilància.\n01 de novembre 2020 - 14:36\nMilers de persones han acudit aquest diumenge de Tots Sants als cementeris repartits per tota la geografia valenciana, per tal de recordar les seues persones estimades que ja no estan. La jornada ha estat marcada per les mesures anti-Covid, l'ús de la mascareta i del gel hidroalcohòlic, i el control de l'aforament.\nPer a evitar aglomeracions, la Conselleria de Sanitat Universal va establir un protocol, que diversos municipis han complementat amb restriccions i efectius que busquen evitar contagis en les visites als cementeris.\nPer a garantit la seguretat, els ajuntaments d'Elx i de Paterna han fet servir drons per a controlar l'aforament en aquests recintes. Amb l'ajuda d'aquesta tecnologia, es localitzen els grups de gent i per megafonia els avisen que han de guardar la distància social, també al cementeri.\nSi en algun moment es detecta que hi ha més d'una persona per cada 2,25 m², es tanquen els accesos "fins que es buide", com ha comunicat el regidor de Cementeris de l’Ajuntament d’Elx, Héctor Díez.\nEls grans municipis confirmen que enguany hi ha hagut menys afluència de gent els dies previs a aquest 1 de novembre. Les raons cal buscar-les en una actitud de precaució a causa de la pandèmia, i en el tancament de la mobilitat entre comunitats autònomes.\nContenció i exemplaritat\nEl regidor de Cementeris i Serveis Funeraris de l'Ajuntament de València, Alejandro Ramón, ha destacat “la contenció i l’exemplaritat” de la ciutadania en les seues visites als cementeris del Cap i Casal.\nProp de 80.000 persones han visitat els diferents fossars de la ciutat des de dissabte passat, quan es va posar en marxa un dispositiu especial de seguretat.\nAquest diumenge a les 12:30 h, el Cementeri general de València havia rebut prop de 5.000 visites, una xifra “que exemplifica la contenció, ja que suposa una quantitat menor que en dies anteriors”, ha assegurat Ramón.\nEls cementeris d'Alacant, amb poques visites\nNomés 2.100 persones han acudit aquest diumenge al cementeri Nostra Senyora del Remei d'Alacant, en una jornada que, segons el regidor de Seguretat de la ciutat, José Ramón González, ha transcorregut “sense aglomeracions i complint totes les mesures sanitàries i de seguretat”.\nEl regidor ha subratllat que “els ciutadans han respost a la crida d'avançar i escalonar les visites durant les dos últimes setmanes” i això ha evitat concentracions hui.


Polèmica per un acte massiu al Parc de les Tres Xemeneies - Línia Sants\nRedacció|2020-10-28T10:15:37+01:0021 octubre 2020|El Poble-sec|Línia Sants\nL’acte va reunir molta gent. Foto: Twitter (@Alex_R_Fischer)\nEls Mossos d’Esquadra i la Guàrdia Urbana van haver de posar fi diumenge al vespre a l’acte polític convocat al Parc de les Tres Xemeneies que servia per commemorar el primer aniversari de les revoltes xilenes.\nLa trobada va reunir mig miler de persones i en un primer moment va servir per reivindicar la repressió policial durant les protestes d’ara fa un any i exigir l’alliberament de les persones que encara hi ha empresonades per aquells fets. Els assistents, però, es van quedar al parc molta més estona de la que estava prevista i la trobada va derivar en una concentració amb ambient festiu on no es respectaven les mesures de seguretat sanitàries.\nLa situació va acabar provocant que la policia hagués de personar-s’hi i s’aixequés acta perquè quedés constància dels fets.


En 1972 Arthur C. Clarke va publicar Cita amb Rama. En aquesta novel·la s’explica el cas d’un sistema de vigilància espacial que detecta un astre anòmal. L’objecte, que és batejat amb el nom de Rama, viatja a una velocitat inusualment alta, la qual cosa indica que no està lligat gravitatòriament al Sol, sinó que prové de fora del Sistema Solar. La sorpresa ve després: observacions detallades mostren que la forma no s’assembla a la de cap asteroide: és allargat; cilíndric, de fet. Finalment, Rama resulta ser un objecte artificial, una «arca de Noè» provinent d’un altre sistema planetari rumb al desconegut que en un moment donat comença misteriosament a accelerar per a escapar del Sol a pesar de no tenir aparentment cap mitjà de propulsió.\nEn 2017 un sistema de vigilància espacial, Pan-STARRS, va trobar un astre anòmal. L’objecte viatjava a una velocitat inusualment alta, la qual cosa indica que no està lligat gravitatòriament al Sol, sinó que prové de fora del Sistema Solar. Observacions detallades van mostrar que la forma no s’assembla a la de cap asteroide, sinó que és allargat, més o menys cilíndric, cinc vegades més llarg que ample. Almenys és el que es dedueix de la seua corba de llum, perquè les imatges només mostren un punt. Per a consternació (i protesta) de molts astrònoms, l’objecte no va rebre el nom de Rama, sinó que va ser batejat com ‘Oumuamua, vocable hawaià que significa “el primer vingut des de lluny”. La Unió Astronòmica Internacional ha creat una nova designació per a aquest tipus d’objectes, els objectes I (d’interestel·lars), així doncs ‘Oumuamua és 1I.\n‘Oumuamua va ser descobert quan ja començava a allunyar-se del Sol, quaranta dies després del seu periheli. I malgrat la proximitat a l’astre rei (més o menys la distància de Mercuri al Sol) no va mostrar signes d’activitat cometària; ni rastre d’una cua, ni evaporació d’aigua o d’uns altres volàtils. Si en el passat havia estat un cometa, de gel ja no li’n quedava gens. Tot semblava indicar que era un asteroide inert, encara que amb una forma estranya. No obstant això, estudis posteriors de la posició de ‘Oumuamua han demostrat que l’objecte misteriosament està accelerant-se a pesar de no tenir aparentment cap mitjà de propulsió. La pressió exercida per l’expulsió de gasos podria certament espentar l’objecte. Però no està expulsant gasos. Per tant, què impulsa ‘Oumuamua?


Bassols Energia - Alta subministrament\nVine a Bassols de la manera més ràpida\nEn aplicació de la legislació vigent, per contractar un subministrament d’energia elèctrica, Bassols Energia Comercial, SL sol·licitarà la documentació següent:\nCertificat original d’instal·lacions elèctriques de baixa tensió, segons el tipus de subministrament, emès per un instal·lador autoritzat i segellat per l’organisme competent de l’Administració.\nCèdula d’habitabilitat (en el cas d’habitatges).\nDocument Nacional d’Identitat, CIF, NIF o passaport.\nEn cas de subministraments no destinats a habitatges, caldrà disposar de documentació complementària.\nDRETS D'ESCOMESA I ALTRES ACTUACIONS NECESSÀRIES PER ATENDRE UNA ALTA NOVA\nL’import de l’alta del contracte depèn dels drets que tingui reconeguts el punt de subministrament que es vulgui donar d’alta.\nEn el moment de tramitar l’alta, l’empresa distribuïdora, propietària de la xarxa, podrà cobrar uns drets regulats. L’empresa distribuïdora els cobrarà a Bassols Energia Comercial, SL, que els traslladarà íntegrament al client final.\nEn compliment de la legislació vigent (Reial decret 1955/2000, d’1 de desembre), es poden cobrar els conceptes següents:\nDrets d’escomesa: tindrà la consideració de drets d’escomesa la contraprestació econòmica que ha de ser abonada a l’empresa distribuïdora per a la realització del conjunt d’actuacions necessàries a fi d’atendre un nou subministrament o l’ampliació d’un de ja existent. Els drets d’escomesa es componen de dues quotes:\nQuotes d’extensió: es cobren quan la inversió d’extensió ha anat a càrrec de l’empresa distribuïdora.\nQuotes d’accés: es cobren quan s’activa l’alta, independentment de si l’obra d’extensió ha anat a càrrec del sol·licitant o no.\nDrets de connexió: els distribuïdors podran obtenir percepcions econòmiques per l’operació d’acoblar la instal·lació receptora a la seva xarxa.\nDrets per actuació en els equips de mesura i control: l’empresa distribuïdora podrà cobrar per actuació en els equips de mesura i control de potència (precintatges de l’Interruptor de Control de Potència ICP o activació del control de potència dels comptadors de telegestió).\nDipòsit de garantia: és la quantitat que es lliura en el moment de la contractació per un import depenent de la potència contractada.\nRELACIÓ DE PREUS\nQuotes d'extensió 17,374714 €/kW contractat 15,718632 €/kW contractat\nQuotes d'accés 19,703137 €/kW contractat 16,992541 €/kW contractat\nDrets de connexió 9,044760 €/per actuació 79,491970 €/per actuació\nDrets per actuació equips de mesura i control 9,044760 €/per actuació 79,491970 €/per actuació


Un reclam per als escacs - Empordà\nUn reclam per als escacs\nL'èxit de la sèrie «Gambito de Dama» pot suposar una petita empenta per a la presència femenina en un esport on, fins ara, és mínima Només el 7% dels federats a Catalunya són dones\nm.b. girona 04.01.2021 | 06:30\nOlga Costabella. diari de girona\nA Catalunya, només un 7% dels escaquistes federats són dones. Un tant per cent baixíssim que indica que els escacs han estat, històricament, i són, encara, un joc molt lligat als homes, on a la dona li costa molt tenir-hi presència. La pandèmia de covid-19 ha fet desaparèixer tots els tornejos presencials, però de retruc pot haver fet que l'interès pels escacs en surti reforçat. En plena era de les plataformes digitals on la gent des del sofà de casa fa maratons de televisió, la sèrie de Netflix Gambito de Dama, on la protagonista, una nena òrfena, desenvolupa un do pels escacs i aspira a convertir-se en la millor jugadora d'un món dominat pels homes.\n«Sempre que es parli d'escacs ens va bé i, ara, passa», destaca el president del CE Gerunda, Josep Serra. El club gironí té a la seva plantilla una desena de dones, d'un total de 120 jugadors. Marta Pales i Olga Costabella són dues gironines als quals els escacs ha encisat. L'interès no els va pas néixer de petites a cap de les dues, sinó més tard. Tanmateix, amb el temps, aquest interès es va traduir en afició fins al punt de decidir federar-se. «Sempre m'han agradat les matemàtiques i els jocs de lògica. Soc arquitecta i va una mica lligat», explica Pales, que reconeix que és molt poc habitual trobar dones que juguin a escacs. «Quan vaig arribar tot eren homes i és veritat que veure un ambient tan masculí et feia fer una mica enrere», explica, alhora que recorda que en un els primers tornejos on va participar «era l'única dona entre una vuitantena d'homes». Pales confessa que sempre l'han tractat «molt bé» malgrat que considera que «encara» hi ha «un masclisme interior, que s'amaga de portes enfora». Per a Pales, la protagonista de Gambito de Dama «no pot ser cap ideal per a ningú» per tots els problemes que té. En aquest sentit, però, sí que entén que la sèrie «pot fer augmentar l'interès» pels escacs en general. «No crec que faci que s'hi engresquin més les dones que els homes», considera.\nCostabella, de 39 anys, va entrar al món dels escacs estirada per una amiga. «No hi havia jugat mai fins fa poc. Em va enganxar i he anat agafant-hi afició fent cursos i tornejos», diu alhora que confessa que quan juga «si acabo cansada mentalment, em sento realitzada; sinó perdo el temps». Costabella també ha vist Gambito de Dama i li ha agradat «molt». Tanmateix, al mateix temps considera que se'n fa «un gra massa» perquè la protagonista és simplement «una noia superdotada». Costabella explica que és «ben estrany» trobar-se dones en tornejos d'escacs. De fet, considera que les dones, si han de fer esport, «van al gimnàs» perquè «la ment és un a més a més».


Rodant el món: de febrer 2011\nHem estat un total de 10 dies a Jordània i hem visitat Amman, Jerash, castell d'Ajlun, Betània més enllà del Jordà, Mont Nebo, Mart Mort, Madaba, castells dels desert, Petra i Wadi Rum.\nA Israel hem estat un total de 7 dies i hem visitat Jerusalem i Tel Aviv.\n- Petra. De les coses més impressionants que hem vist durant tot el viatge.\n- El desert del Wadi Rum. Ens hem sentit al mig del no res i hem gaudit de la sortida i la posta del sol.\n- Cruspir-nos un "shawarma" boníssim per només 0,80€ pels carrers d'Amman. A més considerats dels millors del Pròxim Orient.\n- Les ruïnes de Jerash. Sembla mentida el bon estat en què es troba l'antiga ciutat romana.\n- L'hospitalitat dels jordans, són gent propera i molt amable que es desviuen per fer-te sentir com a casa.\n- La barreja de cultures, religions i d'arquitectura de Jerusalem. Cada racó del centre històric et sorprèn i et fa viatjar en el temps.\n- Trobar-nos amb l'Uri a Tel Aviv i compartir bones estones amb ell.\n- La normalitat amb què passegen metralletes pel carrer a Jerusalem els "nens" que estan fent el servei militar (per ells són 3 anys obligatoris i per elles 2 anys obligatoris).\n- El masclisme que es respira a Jordània. Tot i ser un dels països musulmans més oberts, el paper de la dona està relegat a un segon pla en gairebé tots els àmbits.\n- Amman, la capital de Jordània és una de les ciutats més lletges que hem vist.\n- En general, els preus excessivament cars dels dos països. Només se salva el menjar a Jordània!!!\nA Jordània ens hem gastat una mitjana de 100€/dia entre tots dos amb tot inclòs.\nA Israel ens hem gastat una mitjana de 80€/dia entre tots dos amb tot inclòs.\nJa podeu veure les fotos de la nostra estada a Jordània i Israel a l'apartat corresponent. Esperem que us agradin!!\nHabitació doble amb bany privat, esmorzar i wifi inclosos per 21JOD la nit.\nSituat al centre d'Amman. El personal és molt agradable, les habitacions són molt grans però podrien estar més netes.\nHabitació doble amb bany privat, esmorzar i wifi inclosos per 18JOD la nit.\nMolt popular entre els motxillers, econòmic i força net. A prop hi ha supermercats i un parell de restaurants.\nHabitació doble amb bany privat i wifi inclòs per 44€ la nit.\nMolt ben situat. El pitjor hostal en relacio qualitat-preu que hem estat, Jerusalem és caríssim!!!Tot i així és el més ben valorat pels motxillers i dels més barats!\nEtiquetas: Israel, Jordània


Pur ADN andorrà a Youtube\nMartí Miràs, ‘Spursito’, és dedica als videojocs de futbol\nInstagram M. M.\nActualitzada 14/02/2021 a les 10:44\nEn un moment en què molts youtubers han tingut un gran protagonisme als mitjans espanyols per venir a viure a Andorra, n’hi ha un en concret que s’ha emportat titulars per fer el contrari. Es tracta de Martí Miràs, conegut com a Spursito, youtuber andorrà dedicat principalment als videojocs de futbol que viu a Barcelona. Actualment compta amb prop d’1,5 milions de subscriptors, a més de 310.000 seguidors a Twitch, gairebé mig milió de seguidors a Instagram i 174.000 a Twitter.\nMiràs, de 23 anys, va marxar a viure a Catalunya de ben petit, “quan tenia cinc o sis anys”. La seva mare, la directora teatral Ester Nadal, havia de viatjar sovint i s’ha anat traslladant a diferents llocs: Sant Feliu de Guíxols, Sant Hipòlit de Voltregà, Barcelona... “Sempre he estat voltant i com a màxim cada dos anys tinc una mudança”, explica el jove andorrà. Una de les últimes que va fer va ser a Madrid, però en aquest cas per un projecte seu. Tenia 18 anys i el van trucar des de PlayStation per oferir-li presentar un programa. “El somni de qualsevol nen o adult” que sigui un apassionat dels videojocs.\nUn fet que té molt mèrit ja que no és gens fàcil fer-se un lloc en aquest món, cada vegada més complicat. “Si no tens un amic a dins o fas un contingut que realment és molt trencador, és molt difícil”, explica Miràs, que recorda que “jo fa molts anys que pujo vídeos, uns sis o set, i al final soc un dels vells de la comunitat, però ara mateix no tinc ni idea de com ho faria. Sempre he tingut un creixement gradual i senzillament he anat pujant”.\nActualment està capficat en un altre interessant projecte, de la mà del canal de YouTube de LaLiga, que té més de sis milions de subscriptors. Presenta El córner de LaLiga, en el qual repassa l’actualitat del FIFA i també parla amb jugadors de la primera divisió espanyola. Miràs explica que de fet es veu més lligat en un futur a continguts com aquest. “El canal de YouTube arribarà un punt que el voldré deixar. A mi el que m’agradaria seguir fent és presentar vídeos. De fet ara és la meva feina, el canal de LaLiga m’ocupa moltes hores a la setmana i és una de les coses que més em motiven”, assenyala.\nSobre si té pensat tornar algun dia a viure a Andorra, Miràs assegura que “ara no ho tinc programat, però el més probable és que hi acabi pujant, sobretot si ho fa la meva mare. Hi tinc els avis, molts amics, i segurament hi acabaré pujant”.


Martínez Benazet i Mas reben el conseller de Salut de la Generalitat per parlar de la relació existent entre Andorra i Catalunya en matèria sanitària - Poble Andorrà\nDesprés de la reunió al Govern, Martínez Benazet, Argimon, Mas i Benavent han fet una visita a l’Hospital Nostra Senyora de Meritxell\nEl ministre de Salut, Joan Martínez Benazet i la secretària d’Estat de Salut, Helena Mas, han rebut aquest dissabte a l’edifici administratiu del Govern la visita del conseller de Salut de la Generalitat de Catalunya, Josep Maria Argimon. A la trobada també hi ha assistit el gerent de la Regió Sanitària de l’Alt Pirineu i Aran, Felip Benavent.\nLa visita d’Argimon s’emmarca en l’estreta col·laboració existent entre ambdós territoris en matèria sanitària, especialment amb el territori veí de l’Alt Urgell. Una cooperació existent des de fa anys i que va estrènyer-se encara més a l’inici de la pandèmia de coronavirus SARS-CoV-2.\nDe fet, Martínez Benazet i Mas han exposat a Argimon l’estratègia del Principiat per fer front a la COVID-19 i com aquesta ha anat evolucionant i adaptant-se a les noves circumstàncies, com l’arribada de les vacunes o l’aparició de noves soques del coronavirus. De fet, la visita del conseller ha coincidit amb el dia en què fa 2 anys que es van prendre les primeres mesures preventives temporals, com el tancament de les escoles i la progressiva aturada de tota l’activitat.\nEn aquest sentit, Martínez Benazet ha argumentat que malgrat que la taxa d’incidència al país és més elevada que a les zones del voltant, les taxes de letalitat i mortalitat són de les més baixes d’Europa. A més, també ha destacat la gran capacitat de rastreig del país i el fet que prop del 84,5% de la població tingui la pauta completa de la vacuna.\nPer al ministre de Salut Martínez Benazet, “la voluntat de la trobada d’avui és seguir enriquint i ampliant la col·laboració entre territoris, que ja és excel·lent”. En aquest sentit, ha apuntat que “volem anar treballant en aquest camí, i si podem lligar-ho amb la col·laboració amb Occitània i crear una àrea sanitària més àmplia encara, millor; les malalties no tenen fronteres i pot ser molt positiu per a la població d’aquestes tres regions”.\nUna opinió compartida per Argimon, que ha posat per exemple el futur centre de Salut Mental que el Bisbat vol projectar a la Seu d’Urgell i que encara està en fase embrionària. Tal com ha apuntat el conseller, “la col·laboració sempre és positiva”.\nDesprés de la reunió al Govern, Martínez Benazet, Argimon, Mas i Benavent han fet una visita a l’Hospital Nostra Senyora de Meritxell, on el director assistencial del SAAS, Marcel Prats, els ha fet una visita per diversos espais i instal·lacions com ara la nova zona de cirurgia major ambulatòria, el laboratori, el servei d’urgències i la planta d’hospitalització, entre altres.\nÉs la segona vegada que Martínez Benazet i Argimon es reuneixen de manera oficial. L’anterior va ser el passat mes de juliol a la Seu d’Urgell, aprofitant la visita del mandatari català al municipi.\nFibromiàlgia i fatiga crònica estaran cobertes per la CASS en la cartera de serveis sanitaris


SCG : Obrador Obert : Un tomb per la Selva Marítima : crònica\nEl 25 d'octubre de 2003 es féu una sortida d'estudi a la Selva Marítima, en el marc del cicle "Les altres comarques", coordinada i organitzada pel professor Jesús Burgueño, de la Universitat de Lleida. El curs baix de la Tordera i els sectors costaners immediats situats a banda i banda del petit delta formen un territori amb una clara unitat física i una notable cohesió social i econòmica. Com va afirmar Josep Iglésies: “el riu Tordera, en la realitat física igualment que en la econòmica, no separa res i hom transita d’una riba a l’altra sense obstacles i sense tenir la més mínima sensació de canviar de comarca.” Va ser la divisió provincial de 1833 la que establí un límit fluvial que trencà la unitat històrica que havia tingut el comtat, bisbat, vegueria i corregiment de Girona.\nBertran, Enric; Burgueño, Jesús (2003): "Un tomb per la Selva Marítima. Ressenya de la sortida d’estudi de la Societat Catalana de Geografia, SCG (25 d’octubre de 2003)". Obrador Obert. El butlletí digital de la SCG, http://scg.iec.cat/Scg9/Scg90/S91221.htm\nEn la consulta municipal de 1987 alguns ajuntaments van manifestar el seu desacord amb l’adscripció comarcal de 1936, tot proposant el reconeixement d’una nova comarca que comprengués el triangle Calella-Hostalric-Tossa (7 municipis de la Selva actual i altres 6 del Maresme). Diverses denominacions han estat proposades: Selva Marítima, Marina de la Selva, Baixa Tordera, Costa Brava Sud... El territori en litigi comprèn uns 360 km2 (més que, posem per cas, el Pla d’Urgell) i actualment supera els 135.000 habitants (més que, per exemple, Osona), degut al gran creixement que s’ha derivat de les activitats turístiques i de la progressiva inserció en les dinàmiques metropolitanes.\nLa via natural d’accés a la Selva Marítima és la pròpia Tordera. Hostalric es troba, enlairada en un esperó basàltic, a l’estratègica cruïlla entre la Depressió Prelitoral i l’obertura transversal que el riu ha obert en la Serralada Litoral. És, per tant, el punt de trobada del Vallès, el Montseny i les dues selves (la interior i la marítima). En aquesta localitat vam iniciar el nostre itinerari amb un passeig pel castell guiats pel sr. Josep Sabanyà, historiador. Vam pujar en una de les torres,\ndes del capdamunt de la qual, talment com el guaita medieval, es controlava la cruïlla de camins definida per la Depressió Prelitoral i la vall baixa de la Tordera.\nTot seguit vam fer via aigües avall per tal d’adreçar-nos a Blanes. Amb els seus prop de 33.000 habitants és la tercera ciutat de la província de Girona. Cap a migdia, acompanyats pel sr. Antoni Reyes, arxiver municipal de Blanes, així com pels geògrafs blanencs Juli Valdunciel i Isidre Serra, es realitzà un recorregut per la ciutat i es pujà al turó de Sant Joan. El temps va acompanyar, fins al punt que des del turó, la panoràmica es mostrà generosa i un podia veure Montjuïc i les torres Mapfre. La vista cap a la part meridional de la Costa Brava i vers les terres del delta de la Tordera era, també, fantàstica. El sr. Quim Valls, segon tinent d'alcalde de l'Ajuntament de Blanes, va fer una síntesi de la problemàtica urbanística de la vila.\nLa tarda es desenvolupà al sud de la Tordera o Alt Maresme. Després visitar el castell de Palafolls, guiats per l'arxiver municipal de Malgrat de Mar Josep Ma. Crosas, hom féu cap a la biblioteca de Malgrat, on se celebrà una taula rodona per debatre qüestions territorials d'aquestes terres. Hi van participar el srs. Josep Ma. Joher, geògraf, Jesús Rodríguez, historiador, Climent Polls, gerent de Ràdio Marina i Josep M. Crosas, que actuà de moderador. [Jesús Burgueño i Enric Bertran]\nFotografies del delta de la Tordera i del castell de Palafolls cedides per l'Ajuntament de Malgrat de Mar.\n27 d'octubre de 2003


La Xarxa Rubí Empresa presenta el 'coaching' com a via per aprendre a vendre de forma innovadora - Ajuntament de Rubí\nLa Xarxa Rubí Empresa presenta el 'coaching' com a via per aprendre a vendre de forma innovadora\nLa Xarxa Rubí Empresa presenta el 'coaching' com a via per aprendre a vendre de forma innovadora L’Oficina de Serveis a l’Empresa organitza trobades de grup amb empresaris de Rubí per potenciar el networking i millorar les vendes https://www.rubi.cat/ca/actualitat/noticies/la-xarxa-rubi-empresa-presenta-el-coaching-com-a-via-per-aprendre-a-vendre-de-forma-innovadora https://www.rubi.cat/ca/actualitat/noticies/la-xarxa-rubi-empresa-presenta-el-coaching-com-a-via-per-aprendre-a-vendre-de-forma-innovadora/@@images/image/preview\nL’Oficina de Serveis a l’Empresa organitza trobades de grup amb empresaris de Rubí per potenciar el networking i millorar les vendes\nLa coacher empresarial Anna Riesco, a la sessió grupal de Xarxa Rubí Empresa\nLa Xarxa Rubí Empresa, impulsada per l’Ajuntament de Rubí dins el Pla de mesures anticrisi 2014 amb l’objectiu de generar dinàmiques de relació i inversió entre les empreses locals i potenciar projectes amb component tecnològic i innovador, ha celebrat aquesta setmana la seva tercera sessió grupal.\nL’Oficina de Serveis a l’Empresa (OSE) ha convidat els empresaris participants en el projecte a una sessió de coaching i role play amb Anna Riesco i Sònia Caballero, de FundAres Coaching & Business. Un total de 17 empresaris rubinencs han posat en pràctica a la Masia Can Serra tècniques de coaching que els han de permetre atrevir-se a créixer, atraure i fidelitzar clients, i dedicar temps i recursos a la innovació com a forma de pensament i acció.\nEn el marc d’aquesta sessió grupal, s’ha proposat els assistents sortir de la seva zona de confort com a pas imprescindible per millorar les vendes. Segons els experts, atrevir-se a plantejar qüestions incòmodes per saber per què es perden clients, tenir el coratge de demanar ajuda i col·laboració, i aprendre a detectar automatismes limitadors són algunes de les claus per millorar l’estructura personal i possibilitar així els canvis en un negoci. Els empresaris convocats, de diversos sectors, han manifestat les seves ganes d’innovar i de buscar sinergies, i s’han atrevit a trencar esquemes mentals i a participar en tots els exercicis proposats.\nDesprés d’una primera sessió de grup dedicada a conèixer les tendències de mercat i una segona centrada en la presentació de casos d’èxit, aquesta tercera trobada tenia com a objectiu posar en valor les estratègies d’innovació empresarial com a única forma de deixar enrere la rutina i assolir nous objectius de vendes. La sessió s’ha complementat amb una introducció a les xarxes socials professionals més importants: LinkedIn i Twitter.\nL’Ajuntament, a través de l’OSE, ofereix assessorament, acompanyament i impuls als emprenedors i empresaris locals per tal de millorar la cohesió i la inversió en la xarxa empresarial de Rubí, potenciar el kilòmetre 0 i generar llocs de treball.